**Ministru kabineta noteikumu projekta „Grozījumi Ministru kabineta 2007.gada 31.jūlija noteikumos Nr.525 „Kārtība, kādā atsevišķiem naftas produktiem piemēro samazinātu akcīzes nodokļa likmi vai atbrīvojumu no akcīzes nodokļa”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Uzņēmējdarbības vides pilnveidošanas pasākumu plāna ietverto 3.5.8.pasākumu ir paredzēts papīra veida Valsts ieņēmumu dienesta izsniegtās izziņas aizstāt ar elektroniski izsniegtajām izziņām, izmantojot tiešsaistes sistēmu naftas produktu limitu uzskaites nodrošināšanai. Izziņās norādītais naftas produktu apjoms, kam piemēro akcīzes nodokļa atbrīvojumu vai atvieglojumu, tiks kontrolēts izmantojot Lauku atbalsta dienesta Elektronisko pieteikšanās sistēmu. Elektroniska naftas produktu limitu uzskaites nodrošināšana tiks veikta sākot ar 2019.gada 1.februāri, savukārt citas normas stāsies spēkā vispārējā kārtībā pēc noteikumu pieņemšanas Ministru kabinetā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2007.gada 31.jūlija noteikumos Nr.525 „Kārtība, kādā atsevišķiem naftas produktiem piemēro samazinātu akcīzes nodokļa likmi vai atbrīvojumu no akcīzes nodokļa”” (turpmāk – noteikumu projekts) ir izstrādāts atbilstoši ar Ministru kabineta 2017.gada 15.marta rīkojumu Nr.125 apstiprinātajam Uzņēmējdarbības vides pilnveidošanas pasākumu plānā noteiktajam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Uzņēmējdarbības vides pilnveidošanas pasākumu plāna 3.5.8.pasākums paredz papīra veida Valsts ieņēmumu dienesta izsniegto izziņu aizstāšanu ar elektroniski izsniegtajām izziņām, izmantojot tiešsaistes sistēmu naftas produktu limitu uzskaites nodrošināšanai.Saskaņā ar Ministru kabineta 2018.gada 16.janvāra sēdes protokola Nr.3, 23.§ 2.1.apakšpunktu ir nolemts, ka Finanšu ministrijai sagatavot un ne vēlāk kā līdz 2018.gada 31.decembrim iesniegt izskatīšanai Ministru kabinetā grozījumus likumā "Par nodokļiem un nodevām", kas paredz vispārīgu regulējumu par to, ka nodokļu maksātājs iesniegumus Valsts ieņēmumu dienestam iesniedz, izmantojot Valsts ieņēmumu dienesta elektroniskās deklarēšanas sistēmu. Līdz ar to noteikumu projekts paredz arī lietotājam iesniegt iesniegumu izziņu saņemšanai vai pārreģistrācijai elektroniski, izmantojot Valsts ieņēmumu dienesta elektroniskās deklarēšanas sistēmu.Ministru kabineta 2007.gada 31.jūlija noteikumi Nr.525 “Kārtība, kādā atsevišķiem naftas produktiem piemēro samazinātu akcīzes nodokļa likmi vai atbrīvojumu no akcīzes nodokļa” (turpmāk – Ministru kabineta 2007.gada 31.jūlija noteikumi Nr.525) paredz papīra veida izziņu izsniegšanu personām, kas vēlas saņemt naftas produktus, piemērojot atbrīvojumu vai atvieglojumu no akcīzes nodokļa, jo praktiski vienīgais kontroles mehānisms, lai degvielas piegādātāji nepārkāptu pieļaujamos piegādes limitus, ir papīra veida izziņas otrā pusē manuāli aizpildāma tabula pēc katras faktiskās preču piegādes.Šobrīd, kad izziņas tiek izsniegtas papīra formā, pastāv dažādi riski to negodprātīgai izmantošanai, piemēram, atļautā iegādes limita pārsniegšana, ko pārsvarā gadījumu konstatē pēc tam, kad pārkāpums ir izdarīts un degviela ir jau izlietota. Savukārt, izmantojot elektronisko sistēmu, elektroniski tiktu nodrošināta noteiktu naftas produktu iegādes limitu piešķiršana, uzskaite, konkrēto naftas produktu piegādes daudzumu atspoguļošana u.tml. Tādējādi, izmantojot elektronisko sistēmu, tiktu samazināts administratīvais slogs komersantiem un fiziskām personām, jo tām personām, kas iegādājas naftas produktus, piemērojot akcīzes nodokļa atbrīvojumu vai atvieglojumu izmantošanai noteiktiem mērķiem, nevajadzētu vairs papīra formā saņemt izziņas, bet informācija par piešķirto naftas produktu apjomu būtu reģistrēta elektroniskajā sistēmā. Savukārt naftas produktu, kuriem piemēro akcīzes nodokļa atbrīvojumu vai atvieglojumu, piegādātāji tiešsaistē (online režīmā), reģistrējot konkrēto piegādi, varētu pārliecināties, ka konkrētai personai ir tiesības iegādāties konkrēto daudzumu naftas produktu, piemērojot akcīzes nodokļa atbrīvojumu vai atvieglojumu. Izvērtējot pozitīvo piemēru ar lauksaimniecības degvielas realizācijas un līdz ar to arī pieļaujamo apjomu kontroli, ir uzsākts darbs pie atļauju reģistrēšanas un kontroles mehānisma izstrādes iespēju izvērtēšanas, izmantojot elektronisko datu bāzi, ko šobrīd administrē Lauku atbalsta dienests. Lauku atbalsta dienesta Elektroniskā pieteikšanās sistēma autorizētiem lietotājiem ir pieejama adresē: <https://eps.lad.gov.lv>. Naftas produktu piegādātājiem un lietotājiem nebūs jāveic papildu darbības, lai iegūtu Lauku atbalsta dienesta Elektroniskās pieteikšanās sistēmas lietotāja tiesības. Valsts ieņēmumu dienests nosūtīs Lauku atbalsta dienestam informāciju par naftas produktu piegādātājiem un lietotājiem, kuriem nepieciešamas piekļuves tiesības Lauku atbalsta dienesta Elektroniskajai pieteikšanās sistēmai. Lauku atbalsta dienests reģistrēs minētās personas un nosūtīs tām informāciju par piekļuves tiesībām.Papildus tam, ka limits būs reģistrēts Lauku atbalsta dienesta Elektroniskajā pieteikšanās sistēmā, lietotājam tiks izsniegta izziņa. Šobrīd izziņu naftas produktu izmantošanai divējādi vai citiem mērķiem (nevis par degvielu vai kurināmo) izsniedz lietotājam uz gadu, pamatojoties uz iesniegumu un tam pievienotajiem dokumentiem atbilstoši Ministru kabineta 2007.gada 31.jūlija noteikumu Nr.525 79.punktam. Ministru kabineta 2007.gada 31.jūlija noteikumi Nr.525 neparedz lietotājam pienākumu sniegt Valsts ieņēmumu dienestam informāciju par izmantoto naftas produktu kā izejvielu daudzumu citu preču ražošanā vai citiem mērķiem, kā arī par saražotā galaprodukta realizāciju. Lai samazinātu ēnu ekonomiku un izvairīšanās no akcīzes nodokļa maksāšanas risku, ir nepieciešams veikt grozījumus Ministru kabineta 2007.gada 31.jūlija noteikumos Nr.525, paredzot pienākumu komersantam, kas ir saņēmis izziņu naftas produktu izmantošanai divējādi vai citiem mērķiem, pēc Valsts ieņēmumu dienesta pieprasījuma sniegt informāciju par izmantotajiem naftas produktiem, saražoto galaproduktu apjomu un realizāciju, un naftas produktu atlikumiem. Minēta informācija būs jāsniedz arī atkārtoti saņemot izziņu, vai veicot izziņas pārreģistrāciju.Tāpat noteikumu projekts paredz noteikt termiņu naftas produktu atlikumu, kas nav izmantoti izziņas darbības laikā, izmantošanai izziņā norādītajam mērķim, realizācijai vai pārvietošanai - gadu pēc izziņas spēka zaudēšanas.Noteikumu projektā citas kontroles institūcijas ir domātas valsts institūcijas atbilstoši to kompetencei, piemēram, Valsts policija, Valsts ugunsdzēsības un glābšanas dienests, Valsts vides dienests, Valsts darba inspekcija u.c.Saskaņā ar noteikumu projektā noteikto Valsts ieņēmumu dienests ir tiesīgs neizsniegt vai nepārreģistrēt izziņu naftas produktu izmantošanai divējādi vai citiem mērķiem, ja lietotājs gada laikā pirms iesnieguma iesniegšanas ir pārkāpis normatīvajos aktos par naftas produktu aprites kārtību vai šajos noteikumos noteiktās prasības. Šajā gadījumā ar normatīvajiem aktiem par naftas produktu apriti saprot likuma “Par akcīzes nodokli” un Ministru kabineta 2005.gada 30.augusta noteikumus Nr.662 “Akcīzes preču aprites kārtība” pārkāpumu.Noteikumu projekts paredz, ka papīra veida Valsts ieņēmumu dienesta izsniegto izziņu aizstāšanu ar elektroniski izsniegtajām izziņām, izmantojot tiešsaistes sistēmu naftas produktu limitu uzskaites nodrošināšanai, stāsies spēkā ar 2019.gada 1.februāri. |
| l3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Valsts ieņēmumu dienests un Lauku atbalsta dienests. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz komersantiem un personām, kas vēlas saņemt naftas produktus, piemērojot atbrīvojumu vai atvieglojumu no akcīzes nodokļa. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts mazinās Valsts ieņēmumu dienesta un komersantu administratīvo slogu, kā arī uzlabos akcīzes nodokļa atbrīvojumu un atvieglojumu piemērošanas administrēšanu, izziņas par tiesībām iegādāties naftas produktus, kuriem piemēro akcīzes nodokļa atbrīvojumu vai atvieglojumu, ko šobrīd izsniedz papīra formā, plānots aizstāt ar tiešsaistes elektronisko akcīzes nodokļa atvieglojumu un atbrīvojumu piešķiršanas sistēmu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2018** | Turpmākie trīs gadi (*euro*) |
| **2019** | **2020** | **2021** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |   |   |   | 60 000 |  | 60 000 | 60 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   |   |   | 60 000 |  | 60 000 | 60 000 |
| 1.2. valsts speciālais budžets |   |   |   | 0 |  | 0 | 0 |
| 1.3. pašvaldību budžets |   |   |   | 0 |  | 0 | 0 |
| 2. Budžeta izdevumi |   |   |   | 58328 |  | 4125 | 4125 |
| 2.1. valsts pamatbudžets |   |   |   | 58328 |  | 4125 | 4125 |
| 2.2. valsts speciālais budžets |   |   |   | 0 |  | 0 | 0 |
| 2.3. pašvaldību budžets |   |   |   | 0 |  | 0 | 0 |
| 3. Finansiālā ietekme |   |   |   | +1 672 |  | +55 875 | +55 875 |
| 3.1. valsts pamatbudžets |   |   |   | +1 672 |  | +55 875 | +55 875 |
| 3.2. speciālais budžets |   |   |   | 0 |  | 0 | 0 |
| 3.3. pašvaldību budžets |   |   |   | 0 |  | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X | 0 | X | 0 | 0 |
| 5. Precizēta finansiālā ietekme | X |  | X | +1 672 | X | +55 875 | +55 875 |
| 5.1. valsts pamatbudžets |   | +1 672 | +55 875 | +55 875 |
| 5.2. speciālais budžets |   | 0 | 0 | 0 |
| 5.3. pašvaldību budžets |   | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Būtiski samazinot iespēju iezīmēto (marķēto) naftas produktu negodprātīgai izmantošanai, 2019.gadā un turpmākajos gados valsts budžetā ieņēmumos no akcīzes nodokļa papildus tiks iekasēti vismaz 60 000 *euro*.2019.gadā informācijas sistēmas izstrādei un ieviešanai:- Valsts ieņēmumu dienestam nepieciešami 30 828 *euro* (95 cilvēkdienas):1) datu apmaiņas programmatūras projektējuma apraksta izstrāde 40 cilvēkdienas2) izstrāde 35 cilvēkdienas:- izstrādes vides, kas imitētu Lauku atbalsta dienesta puses servisus sagatavošana vai pieslēguma izveide Lauku atbalsta dienesta izstrādes videi; - transformācijas procesa papildinājumi izziņu datu nodošanai Nodokļu informācijas sistēma ->Lauku atbalsta dienestam; - transformācijas procesi Lauku atbalsta dienesta datu izvietošanai Datu noliktavu sistēmā; - Datu noliktavu sistēmas analīzes sistēmas papildinājumi un pārskatu izveide;3) testēšana 12 cilvēkdienas;4) projekta vadība 8 cilvēkdienas.- Lauku atbalsta dienestam - 27 500 *euro* (84 cilvēkdienas):1) izmaiņu pieprasījumu par naftas produktu uzskaites izstrādes analīze 8 cilvēkdienas;2) informācijas sistēmas izstrāde 58 cilvēkdienas;3) informācijas sistēmas testēšana 12 cilvēkdienas;4) informācijas sistēmas moduļa funkcionālais projektējums 6 cilvēkdienas.2020.gadā un turpmākajos gados 4 125 *euro* nepieciešami Lauku atbalsta dienestam Elektroniskās pieteikšanās sistēmas uzturēšanai (15% no sistēmas izstrādes un ieviešanas izmaksām). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata skaita izmaiņas iesaistītajās institūcijas nav paredzētas. |
| 8. Cita informācija | Valsts budžeta 2019.gadam sagatavošanas procesā Finanšu ministrija un Zemkopības ministrija sniegs priekšlikumus par papildu valsts budžeta ieņēmumiem un izdevumiem, attiecīgi nodrošinot fiskālu neitrālu ietekmi uz valsts budžetu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta, uzziņu par noteikumu projektu ievietojot Finanšu ministrijas mājas lapas sadaļā “Sabiedrības līdzdalība”.  |
| 2. | Sabiedrības līdzdalība projekta izstrādē | Uzziņa par noteikumu projektu Finanšu ministrijas mājas lapas sadaļā “Sabiedrības līdzdalība” tika ievietota 2017.gada 10.oktobrī.<http://www.fm.gov.lv/lv/sabiedribas_lidzdaliba/tiesibu_aktu_projekti/nodoklu_politika#project415> |
| 3. | Sabiedrības līdzdalības rezultāti | Priekšlikumi un iebildumi nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests un Lauku atbalsta dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde paredzēta esošo funkciju un cilvēkresursu ietvaros.Jaunas institūcijas netiek veidotas, kā arī netiek paredzēta esošo institūciju likvidācija vai reorganizācija. |
| 3. | Cita informācija | Nav |

Finanšu ministre D.Reizniece-Ozola

Lukss 67083846

Juris.Lukss@fm.gov.lv